OBVESTILO
O ZBIRANJU PRIJAV ŠKODE NA PRIZADETIH KULTURAH ZARADI POSLEDIC TOČE V LETU 2026 ZA KULTURE, KI NISO BILE ZAJETE V PRVEM ROKU POPISA



Datum: 18. 8. 2026

Občina Brežice,  obvešča, da  bo na osnovi sklepa Uprave RS za zaščito in reševanje, št. 844-20/2026-66-DGZR, z dne 13. 8. 2026, pričela z zbiranjem vlog oškodovancev, ki so imeli škodo  v kmetijstvu na tekoči kmetijski proizvodnji zaradi posledic neurja in toče z dne 12.5.2026. 

Vloge se bodo zbirale od 18.8 do 25. 8. 2026. Obrazec za prijavo škode je dosegljiv na spletni strani Občine Brežice ali pa ga oškodovanci dobijo v sprejemni pisarni Občine Brežice oziroma pri varnostniku. Popisujejo se kulture, ki niso bile navedene na seznamu  v prvem popisu škode (jabolka, hruške, grozdje soja, buče..). 

[bookmark: _Hlk147827561]Oškodovanci morajo izpolniti obrazec 2, ga dvakrat podpisati. Zaželeno je, da je k vlogi priložena kopija prve strani zbirne vloge, kjer so osnovni podatki o nosilcu in kmetijskem gospodarstvu ter kopija geoprostorskega obrazca za prijavo vlog in zahtevkov na površino. Na tej strani zbirne oz. subvencijske vloge je zbirnik vseh GERK-ov z navedbo kultur in površin. Kopije prej navedenih strani so potrebne zaradi lažjega vnosa podatkov in preverjanje podatkov, ki jih vnese oškodovanec na obrazec. 

Na obrazec 2 se vpišejo osnovni podatki o oškodovancu: Ime in priimek, naslov, KMG-MID, št. GERK-a (A), vrsta kulture (B), šifra kulture (C), ki se prepiše iz šifranta na spletni strani, % poškodovanosti (E) in površino (F). 

V primeru, da je bil pridelek zavarovan, je potrebno priložiti kopijo zavarovalne police. V kolikor obstajajo, se k vlogi priložijo fotografije poškodovanih kultur.

Obrazec mora biti oddan osebno ali po pošti na Občino Brežice do vključno  torka 25. 8. 2026.

Kraj zbiranja vlog : Občina Brežice, CPB 18, 8250 Brežice
	





